CELEX: C2005/182/27
Language: lv
Date: 2005-07-23 00:00:00
Title: Tiesas spriedums (trešā palāta) 2005. gada 26. maijā lietā C-43/04 (Bundesfinanzhof lūgums sniegt prejudiciālu nolēmumu) Finanzamt Arnsberg pret Stadt Sundern (Sestā PVN direktīva — 25. pants — Kopējs vienotas likmes režīms, ko piemēro lauksaimniekiem — Medību iecirkņu noma pašvaldības mežsaimniecības darbības ietvaros — “Lauksaimniecisku pakalpojumu sniegšanas” jēdziens)

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/14
            
         
      TIESAS SPRIEDUMS
   
   (trešā palāta)
   2005. gada 26. maijā
   lietā C-43/04 (Bundesfinanzhof lūgums sniegt prejudiciālu nolēmumu) Finanzamt Arnsberg pret Stadt Sundern
       (1)
   
   (Sestā PVN direktīva - 25. pants - Kopējs vienotas likmes režīms, ko piemēro lauksaimniekiem - Medību iecirkņu noma pašvaldības mežsaimniecības darbības ietvaros - “Lauksaimniecisku pakalpojumu sniegšanas” jēdziens)
   (2005/C 182/27)
   tiesvedības valoda — vācu
   Lietā C-43/04 par lūgumu sniegt prejudiciālu nolēmumu atbilstoši EKL 234. pantam, ko Bundesfinanzhof [Federālā Finanšu tiesa] (Vācija) iesniedza ar lēmumu, kas pieņemts 2003. gada 27. novembrī un kas Tiesā reģistrēts 2004. gada 4. februārī, tiesvedībā Finanzamt Arnsberg [Arnsbergas Finanšu pārvalde] pret Stadt Sundern [Zundernas pilsētu], Tiesa (trešā palāta) šādā sastāvā: palātas priekšsēdētājs A. Ross [A. Rosas] (referents), tiesneši E. Borgs-Bartets [A. Borg Barthet], A. La Pergola [A. La Pergola], J. Malenovskis [J. Malenovský] un A. O'Kīfs [A. Ó Caoimh], ģenerāladvokāts F. Ležē [P. Léger], sekretārs R. Grass [R. Grass], 2005. gada 26. maijā ir pasludinājusi spriedumu, kura rezolutīvā daļa ir šāda:
   
               1)
            
            
               25. pants Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, ir jāinterpretē tādējādi, ka kopējs vienotas likmes režīms, ko piemēro lauksaimniekiem, attiecas tikai uz tādu lauksaimniecības preču piegādi un lauksaimniecisku pakalpojumu sniegšanu, kas ir definēti šī panta 2. punktā, un ka citai darbībai, ko veic vienotas likmes lauksaimnieki, piemērojams parastais šīs direktīvas režīms;
            
         
               2)
            
            
               Direktīvas 77/388 25. panta 2. punkta piektais ievilkums, skatot to kopā ar šīs direktīvas B pielikumu, ir jāinterpretē tādējādi, ka medību iecirkņu noma, ko veic vienotas likmes lauksaimnieks, nav uzskatāma par lauksaimniecisku pakalpojumu sniegšanu šīs direktīvas izpratnē.
            
         
      (1)  OV C 85, 03.04.2004.